**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO IR LIKVIDAVIMO**

2016 m. rugsėjo 29 d. Nr. T1-244

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1, 18 ir 19 punktais, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2016 m. liepos 28 d. sprendimu Nr. T1-211 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 127 punktu, Plungės rajono savivaldybės taryba nusprendžia:

1. Nurašyti pripažintą netinkamu (negalimu) naudoti Plungės rajono savivaldybei nuosavybės teise priklausantį Plungės r. Prūsalių mokyklos - darželio patikėjimo teise valdomą nekilnojamąjį turtą – Stogines (unikalus Nr. 6897-9007-9029, pažymėjimas plane K1, K2, K3), esančias Kaštonų al.7, Prūsalių k., Nausodžio sen., Plungės r., kurios yra sugadintos ir nusidėvėjusios (stoginių duomenys – sprendimo priede). Stoginių likutinė vertė 2016 m. rugpjūčio 31 d. – 0,00 Eur.

2. Pavesti Plungės r. Prūsalių mokyklos - darželio direktoriui atlikti Savivaldybės turto, nurodyto sprendimo 1 punkte, nurašymo ir likvidavimo procedūras LR Vyriausybės nustatyta tvarka.

Šis sprendimas gali būti skundžiamas Lietuvos Respublikos civilinio proceso kodekso ar Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis

|  |
| --- |
| Plungės rajono savivaldybės |
| tarybos 2016 m. rugsėjo 29 d. |
| sprendimo Nr. T1-244 |
| priedas |

**NURAŠOMŲ STOGINIŲ DUOMENYS**

|  |  |  |  |  |
| --- | --- | --- | --- | --- |
| **Eil.**  **Nr.** | **Adresas ir pavadinimas** | **Žymėjimas** | **Bendras / užstatytas plotas, kv. m** | **Unikalus Nr.** |
| 1. | Stoginės, Kaštonų al. 7, Prūsalių k., Nausodžio sen., Plungės r. | K1, K2, K3 | 72,60 | 6897-9007-9029 |

\_\_\_\_\_\_\_\_\_\_\_\_\_\_\_\_\_\_\_\_\_